ഓണ്ലൈന് പരീക്ഷ സംവിധാനം വികസിപ്പിക്കാന് ഗവര്ണറുടെ നിര്ദേശം തിരുവനന്തപുരം: സംസ്ഥാനത്ത് ഓണ്ലൈന് പരീക്ഷ സംവിധാനം വികസിപ്പിക്കാന് ഗവര്ണര് ആരിഫ് മുഹമ്മദ്ഖാന് സര്വകലാശാല വൈസ് ചാന്സലര്മാര്ക്ക് നിര്ദേശം നല്കി.വിശ്വസനീയവും പഴുതുകളില്ലാത്തതുമായ രീതിയില് പരീക്ഷ സംവിധാനം ഒരുക്കാനാണ് നിര്ദേശം നല്കിയിരിക്കുന്നത്.വൈസ് ചാന്സലര്മാരുടെ ഓണ്ലൈന് സമ്മേളനത്തെ അഭിസംബോധന ചെയ്യുകയായിരുന്നു അദ്ദേഹം. രഹസ്യാത്മകതയും നിഷ്പക്ഷതയും ഉറപ്പാക്കുന്ന വിധത്തില് ഓണ്ലൈന് പരീക്ഷകള്ക്ക് നടത്തണം . ഓണ്ലൈന് പരീക്ഷയും ക്ലാസുമെല്ലാം ഇപ്പോഴത്തെയും വരുംകാലത്തെയും അനിവാര്യതയാണെന്നും സ്വയം പോര്ട്ടല്പോലുള്ള സൗകര്യങ്ങള് ഉപയോഗിച്ച് ഓണ്ലൈന് ക്ലാസുകളുടെ എണ്ണം വര്ധിപ്പിക്കണമെന്നും അദ്ദേഹം അഭിപ്രായപ്പെട്ടു. ഓണ്ലൈന് ക്ലാസുകള്ക്ക് വിദ്യാര്ഥികള്ക്കിടയില് കൂടുതല് പ്രചാരം നല്കണമെ ന്നും അദ്ദേഹം പറഞ്ഞു .ഉന്നത വിദ്യാഭ്യാസ കൗണ്സില് വൈസ് ചെയര്മാന് ഡോ. രാജന് ഗുരുക്കള്, ഗവര്ണറുടെ പ്രിന്സിപ്പല് സെക്രട്ടറി ഡോ. ദേവേന്ദ്ര കുമാര് ഡൊദാവത്, കേരള, എം.ജി, കാലിക്കറ്റ്, കണ്ണൂര്, കുസാറ്റ്, ശ്രീശങ്കര, കേരള കാര്ഷിക സര്വകലാശാല വി.സിമാര് എന്നിവര് ചര്ച്ചയില് പങ്കെടുത്തു.